**Kwatro stratégiai társasjáték, kártyajáték JÁTÉKSZABÁLY**

A nem társasjátékozók számára talán meglepő lehet a látványt, amikor egy icipici dobozból kipakolva a játék elfoglalja a legnagyobb asztalt. Ilyen a Bandido, a Kronia, ilyenek a Tiny Epic sorozat darabjai, és ilyen játék lesz a jottányi Kwatro is!

Alig nagyobb, mint egy gyufásskatulya, és sokkal okosabb, mint számos nagyobb testvére. A Kwatro egy kifejezetten izgalmas agytorna lesz!

A pakli kártyáin a különböző színek (kék, zöld, piros sárga), mintázatok (háromszög, négyzet, kör, kereszt) és értékek (1-4) kombinációja látható. (Illetve van még két joker lap is). Egy kártya véletlenszerű felcsapása után minden játékos 4-4 lapot kap, és már kezdődhet is a játék.

A körödben két dolog közül választhatsz: vagy eldobhatsz akárhány lapot, majd négyre visszahúzhatod a kezed (az eldobott lapok a pakli aljára kerülnek) vagy lerakhatsz 1-4 kártyát oldalszomszédosan, folytatva egy már lent lévő kártya sorát.

Az érintkező kártyákat viszont természetesen nem lehetnek akármilyenek: az egy sorban, vagy oszlopban álló legfeljebb négy lapnak vagy pontosan nulla, vagy pontosan egy, vagy pontosan két paraméterében meg kell egyeznie (pl. csak kék, kettes értékű, ámde különböző mintázatú kártyák egymás mellett).

A kijátszott kártyák önmagukban is az értéküknek megfelelő mennyiségű pontot érnek, de azon sorok kártyáinak az értékét is megkapja a játékos, amikkel érintkeznek a lapok, amit ráadásul annyiszor kell duplázni, ahányszor sikerült befejezni a négy lapos sorozatokat.

Harmatcsepp árával és izgalmas játékmenetével minden absztrakt stratégiát kedvelő játékos társasjáték gyűjteményének (apró, rejtett) éke lesz a Kwatro!